หุ้นเทคนิคเด่น – บล.เอเซียพลัส
บล.เอเซียพลัส ระบุเทคนิคเช้านี้
10 ส.ค. 2558

NWR : แนวรับ 1.68 บาท แนวต้าน 1.81 บาท
ประเด็นวิเคราะห์:
– NWR ล่าสุดปรับเพิ่มขึ้นแรงกว่า 5.42% จนมาปิดที่ 1.75 บาท พร้อมกับปิดทำแท่งเทียนรูป Big White Body ด้วยปริมาณการซื้อขายที่กลับมาสูงสุดในรอบเกือบ 1 เดือน แสดงถึงแรงซื้อที่เข้ามามากผิดปกติ ทำให้มีโอกาสที่ NWR จะสามารถปรับขึ้นตาม Momentum ดังกล่าวได้
– การขึ้นแรงคราวนี้ ทำให้ NWR สามารถกลับมาปิด ยืนเหนือแนวเส้นค่าเฉลี่ยระยะสั้น (ทั้ง SMA 5 วัน , SMA 10 วัน และ EMA 14 วัน ) ขึ้นได้แสดงถึงการฟื้นตัวที่ถือว่าแข็งแกร่งพอตัว
– ขณะที่ MACD ปัจจุบันเกิดสัญญาณบวกยืนยัน จากการขึ้นมาตัดเส้น Signal Line ขึ้นมา ซึ่งจากการเกิดสัญญาณนี้ใน 2 ครั้งล่าสุด จะเห็นว่าราคาสามารถปรับเพิ่มได้ทุกครั้ง ทำให้เชื่อว่า NWR จะสามารถปรับตัวขึ้นต่อได้ โดยมีแนวต้านแรกของ SMA 25 วัน ที่ 1.76 บาท หากผ่านได้น่าจะขึ้นไปทดสอบ 1.81 บาท
– ซื้อ โดยมีเป้าหมายทำกำไรที่ 1.81บาท และตั้งจุดตัดขาดทุนที่ 1.68 บาท